section_heading: Suvremeno doba
paragraph_text: Sindikat igrača (NHLPA) sporio se s vodstvom NHL-a četiri puta. Desetodnevnim štrajkom igrača 1992. nije izgubljena nijedna utakmica, ali zato je novim neslaganjem sezona 1994./95. skraćena na 48 utakmica. Vodstvo lige zauzelo je čvrst stav u sljedećem sukobu 2004. Igrači nisu namjeravali prihvatiti ograničenje na plaće, tzv. salary cap, pa uprava NHL-a odbija organizirati utakmice. Figurativnim „zaključavanjem dvorana”, tzv. lockoutom, izgubljena je čitava sezona 2004./05., a NHLPA naposljetku nerado potpisuje zajednički ugovor. Posljednji sukob odvijao se 2012. oko načina raspodjele 3,3 milijardi američkih dolara prihoda za tekuću godinu. Liga je skraćena na 48 utakmica kao 1994.<ref>On ice: NHL locks out its players — cbsnews.com Usprkos ovim trzavicama, NHL bilježi zavidan financijski rast iz sezone u sezonu, ponajprije zbog ugledanja na ustroje prijenosa ostalih najvećih profesionalnih natjecanja Sjeverne Amerike,<ref>NHL borrows from NFL as it pursues bigger TV contract — bloomberg.com ali i suptilnih promjena pravilnika koje neznatno povisuju prosječan broj pogodaka po utakmici te uklanjaju sitne nesavršenosti iz igre.